Document ID: 32005R1539

KOMISIJAS REGULA (EK) Nr. 1539/2005
(2005. gada 22. septembris),
ar ko paplašina ārkārtas pasākumus anšovu krājumu aizsardzībai un atjaunošanai ICES VIII apakšapgabalā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 7. panta 1. punktu,
tā kā:
(1)
Pamatojoties uz Starptautiskās Jūras izpētes padomes (ICES) sniegto zinātnisko informāciju, kas liecina, ka Biskajas līcī ir ārkārtīgi mazs anšovu daudzums, tika pieņemta Komisijas 2005. gada 1. jūlija Regula (EK) Nr. 1037/2005, ar ko nosaka ārkārtas pasākumus anšovu krājumu aizsardzībai un atgūstamībai ICES apakšapgabalā VIII (2). Saskaņā ar minēto regulu šī zveja no 2005. gada 3. jūlija trīs mēnešus ir aizliegta.
(2)
Jauna informācija, ko sniegusi Zivsaimniecības zinātnes, tehnikas un ekonomikas komiteja (ZZTEK), apstiprina, ka šie krājumi ir bīstami mazi, ka lēmums par zvejas aizliegšanu bija pareizs un ka zvejas aizliegumam jāpaliek spēkā, līdz kļūs pieejami neatkarīgi dati, lai iegūtu ticamu novērtējumu par nārstojošo anšovu krājuma lielumu.
(3)
Tādēļ šā aizlieguma termiņš jāpagarina.
(4)
Tā kā kontroles nolūkos nav iespējams noteikt atšķirības starp ICES VIII apakšapgabalā nozvejotiem anšoviem un citos apgabalos nozvejotiem anšoviem, jāaizliedz turēt uz klāja, pārkraut un izkraut krastā anšovus ICES VIII apakšapgabalā neatkarīgi no tā, kur šie anšovi nozvejoti.
(5)
Komisija aizlieguma periodā novērtēs zinātniskos un tehniskos kritērijus, kas piemērojami, lemjot par zvejas atjaunošanu.
(6)
Tādēļ ir lietderīgi, ka Komisija paildzina un pielāgo ārkārtas pasākumus anšovu krājumu aizsardzībai,
IR PIEŅĒMUSI ŠO REGULU.
1. pants
ICES VIII apakšapgabalā ir aizliegta anšovu zveja. Šīs regulas piemērošanas laikā ICES VIII apakšapgabalā anšovus ir aizliegts arī turēt uz klāja, pārkraut un izkraut krastā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 3. oktobra līdz 2005. gada 31. decembrim.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 22. septembrī

Labels: 6